b'\n_START_ARTICLE_\nArmata Principatului Moldovei\n_START_PARAGRAPH_\nPrincipatul Moldovei a avut for\xc8\x9be militare de-a lungul istoriei sale ca stat independent \xc8\x99i, mai t\xc3\xa2rziu, ca principat autonom al Imperiului otoman (secolul XIV-1859). Dup\xc4\x83 1859 trupele moldovene au devenit parte a armatei rom\xc3\xa2ne.\n_START_SECTION_\nEvul mediu\n_START_PARAGRAPH_\nSub domnia lui \xc8\x98tefan cel Mare, to\xc8\x9bi \xc8\x9b\xc4\x83ranii trebuiau s\xc4\x83 poarte arme. \xc8\x98tefan a justificat acest lucru spun\xc3\xa2nd c\xc4\x83 \xe2\x80\x9efiecare om are datoria de a-\xc8\x99i ap\xc4\x83ra patria\xe2\x80\x9d, \xc3\xaen conformitate cu Jan D\xc5\x82ugosz, dac\xc4\x83 cineva era g\xc4\x83sit f\xc4\x83r\xc4\x83 a purta o arm\xc4\x83, el era condamnat la moarte._NEWLINE_\xc8\x98tefan a reformat armata promov\xc3\xa2nd b\xc4\x83rba\xc8\x9bii din \xc8\x9binuturile \xc8\x9b\xc4\x83r\xc4\x83nimii libere (r\xc4\x83ze\xc8\x99i), la infanterie (voinici) \xc8\x99i cavaleria u\xc8\x99oar\xc4\x83 (h\xc3\xa2nsari) - pentru a mic\xc8\x99ora dependen\xc8\x9ba sa fa\xc8\x9b\xc4\x83 de boieri - \xc8\x99i a introdus arme de foc. \xc3\x8en vremuri de criz\xc4\x83, Oastea Mic\xc4\x83 - care era format\xc4\x83 din cca. 10.000 - 12.000 de b\xc4\x83rba\xc8\x9bi - era gata s\xc4\x83 \xc3\xaenfrunte inamicul, \xc3\xaen timp ce Oastea Mare - care putea atinge \xc8\x99i 40.000 de lupt\xc4\x83tori - era format\xc4\x83 din to\xc8\x9bi \xc8\x9b\xc4\x83r\xc4\x83nii liberi care aveau peste 14 ani \xc8\x99i suficien\xc8\x9bi de puternici pentru a purta o sabie sau de a folosi arcul, cu to\xc8\x9bii erau recruta\xc8\x9bi c\xc3\xa2nd era necesar. Acest lucru se \xc3\xaent\xc3\xa2mpla rar, deoarece o recrutare \xc3\xaen mas\xc4\x83 ducea la sc\xc4\x83derea economiei \xc8\x99i a demografiei. \xc3\x8en B\xc4\x83t\xc4\x83lia de la Vaslui, \xc8\x98tefan a trebuit s\xc4\x83 formeze Oastea Mare \xc8\x99i s\xc4\x83 recruteze \xc8\x99i trupe de mercenari._NEWLINE_\xc3\x8en Evul Mediu \xc8\x99i Rena\xc8\x99terea timpurie, moldovenii se bazau pe cavaleria u\xc8\x99oar\xc4\x83 (c\xc4\x83l\xc4\x83ra\xc8\x99i), care erau folosi\xc8\x9bi \xc3\xaen tactici de genul love\xc8\x99te-\xc8\x99i-fugi \xc8\x99i alte tactici similare cu cele ale t\xc4\x83tarilor, acest lucru le-a dat o mare mobilitate \xc8\x99i flexibilitate, c\xc3\xa2nd era nevoie ei desc\xc4\x83lecau de pe cai \xc8\x99i se angajau \xc3\xaen lupta corp-la-corp, a\xc8\x99a cum s-a \xc3\xaent\xc3\xa2mplat \xc3\xaen 1422, c\xc3\xa2nd 400 de arca\xc8\x99i c\xc4\x83lare au fost trimi\xc8\x99i pentru a ajuta Regatul Jagiellonilor (Polonia) \xc3\xaempotriva Cavalerilor Teutoni._NEWLINE_Atunci c\xc3\xa2nd au ajuns \xc3\xaen contact vizual cu inamicul, arca\xc8\x99ii c\xc4\x83lare s-au retras \xc3\xaentr-o p\xc4\x83dure din apropiere unde s-au camuflat cu frunze \xc8\x99i crengi, potrivit cronicarului polonez Jan D\xc5\x82ugosz, atunci c\xc3\xa2nd inamicul a intrat \xc3\xaen p\xc4\x83dure, au fost cople\xc8\x99i\xc8\x9bi cu s\xc4\x83ge\xc8\x9bi \xc8\x99i \xc3\xaenvin\xc8\x99i. Cavaleria grea era format\xc4\x83 din boieri \xc8\x99i g\xc4\x83rzile lor, viteji \xc8\x99i curteni - cavaleria Cur\xc8\x9bii (parte din Oastea Mic\xc4\x83). \xc3\x8en vremuri de r\xc4\x83zboi, boierii erau obliga\xc8\x9bi de sistemul feudal de credin\xc8\x9b\xc4\x83 s\xc4\x83 furnizeze domnului trupe, \xc3\xaen func\xc8\x9bie de gradul domeniului boieresc.'